བདེ་ཆེན་འཁོར་ལོར་པད་དཀར་འདབ་མ་བཞད།།སྙིང་རྗེའི་རང་གཟུགས་སྤྲུལ་པའི་ལྷ་ཞལ་འཛུམ།།ཐུགས་བསྐྱེད་ཟླ་བ་བཞུས་པའི་རླབས་རིས་ལས།།འཕྲིན་ལས་འོད་དཀར་ཕུང་པོ་སྲིད་འདིར་འབར།།གཡས་འཁྱིལ་དུང་གི་ལྷག་བསམ་སྒྲ་དང་བསྡེབས།།གཞན་ཕན་ཉི་མའི་འོད་ཟེར་ཐུགས་དང་བསྲེས།།ཀུན་ཤོང་ལྟ་བ་ནམ་མཁའི་ཀློང་དང་འདྲེས།།སྐུ་ཚེའི་གཡུང་དྲུང་འོད་དུ་སྦྲུམ་པར་མཛད།།དུས་གསུམ་ལྷ་གཤེན་ཐུགས་རྗེའི་ཉག་ཐག་ལ།།དད་པའི་ཕྱག་གིས་དམ་དུ་འཇུས་ནས་སུ།།སྒོ་མཛོད་ཐེག་དགུ་རྟོགས་པའི་མེ་ཆེན་པོ།།མི་ནུབ་སེམས་ཀྱིས་གསོས་པའི་རྣམ་ཐར་ཟབ།།